stanford-oval/wikipedia huggingface dataset:
מפלגה ירוקה
תפוצה והשפעה

למרות שנוטים לייחס למפלגת הירוקים הגרמנית (Die Grünen) את הבכורה בזירה הפוליטית של אירופה, הייתה זו שוודיה בה נכנסה לראשונה (1979) מפלגה ירוקה לפרלמנט. אבל המפלגה הגרמנית הירוקה הגיעה להישגים מרשימים ברמה לאומית עם מינויו של יושקה פישר לשר החוץ וסגן הקנצלר, היא מפורסמת בזכות התנגדותה לאנרגיה גרעינית, כביטוי לערכי סביבה וכן לערכים של ביזור ושלום המסורתיים לתנועה הירוקה.
המפלגה הירוקה הגרמנית נוסדה בשנת 1980 והייתה שותפה לממשלה הפדרלית של גרמניה. בין השנים 1998 - 2005, הייתה המפלגה שותפה למפלגה הסוציאל-דמוקרטית הגרמנית במה שכונה "הברית הירוקה-אדומה". בשנת 2001 הובילה המפלגה לחתימה על הסכם להפסקת ההישענות של גרמניה על אנרגיה גרעינית, והסכימה להישאר בקואליציה בראשותו של גרהרד שרדר, למרות תמיכתה במלחמה באפגניסטן. דבר זה הוביל למתחים בין המפלגה הירוקה הגרמנית לבין מפלגות דומות אחרות בעולם, אך הוכיח גם כי המפלגה מסוגלת להתגמש מבחינה פוליטית.
בשנת 1995 הייתה המפלגה הירוקה הפינית למפלגה הירוקה האירופית הראשונה שהייתה חלק מממשלה לאומית. אחריה הלכו גם איטליה (1996) ומפלגות ירוקות אחרות שהשתתפו בממשלות לאומיות, כגון ה"גְרוּן" וה"אֶקוֹלוֹ" בבלגיה וה"לֶה-וֶרְט" ("הירוקים") בצרפת. בהולנד נוסדה מפלגת "חרוּנלִינְקְס" ("שמאל-ירוק") בשנת 1990, בעקבות איחוד בין ארבע מפלגות שמאל קטנות, והיא כיום מפלגה בעל ייצוג יציב בפרלמנט ההולנדי, בשנת 2017 היא הייתה מפלגת השמאל הגדולה ביותר בבית התחתון של הפרלמנט ההולנדי. באירלנד מיוצגת המפלגה הירוקה על ידי שישה חברי פרלמנט ומהווה חלק מהקואליציה הממשלתית. בשנת 1984 נכנסה לראשונה מפלגה סביבתית לפרלמנט של האיחוד האירופי, ובבחירות העוקבות שנערכו ב-1989 הם הכפילו את כוחם. בשנת 2002 ישבו חברי פרלמנט ירוקים ב-12 מבתי המחוקקים של אירופה ולקחו חלק מרכזי במוקדי קבלת החלטות של האיחוד.
מאז הרבע האחרון של המאה ה-20 קמו מפלגות ירוקות ברוב המדינות שיש להן מערכת שלטון דמוקרטית, בהן קנדה, פרו, נורווגיה, דרום אפריקה ומונגוליה. קיימות מפלגות ירוקות ברמה הלאומית, האזורית והמקומית.
מפלגות ירוקות בישראל

בשנת 1987 ביקש יוסף תמיר להקים מפלגה ירוקה אולם היוזמה לא יצאה אל הפועל בעקבות הערכתו של תמיר שסיכויי המפלגה קטנים. בספר זכרונותיו מציין יוסף תמיר את המפלגה הירוקה הראשונה בישראל - מפלגת שיתוף בראשות יוסי אלמוג, שהוקמה בבחירות למועצה המקומית קריית טבעון בשנת 1983. נבחרי מפלגת שיתוף בקרית טבעון כיהנו בהנהלת המועצה ופעלו לשימור שטחים ירוקים מסביב ליישוב ולקידום פרויקטים להפרדה במקור ומיחזור.
בישראל קיימות שתי מפלגות ירוקות על פי ההגדרה המקובלת, היינו שהנושא הסביבתי נמצא בראש סדר העדיפות שלהן - מפלגת הירוקים, שמיוצגת ברשויות מקומיות רבות, אך לא עברה מעולם את אחוז החסימה בבחירות לכנסת, והתנועה הירוקה, שהוקמה לקראת הבחירות לכנסת ה-18, רצה ברשימה משותפת עם מפלגת מימד ולא עברה את אחוז החסימה, בבחירות לכנסת ה-20 הרשימה הכניסה מועמדת אחת, יעל כהן-פארן לכנסת כשרצה כחלק מהמחנה הציוני.
מפלגת עלה ירוק מגדירה את עצמה מפלגה ירוקה, אם כי הנושא המרכזי במצעה הוא לגליזציה של סמים קלים. המפלגה לא עברה מעולם את אחוז החסימה.
מפלגות נוספות מציבות את נושאי הסביבה במקום בולט במצעיהן ובפעילותן בכנסת, אך לא נקראות "ירוקות". דוגמה לכך היא מפלגת מרצ.
הערות שוליים

↑  י ו נ ת ן, למי להצביע???, באתר איכות הסביבה
↑
↑  יוסף גולדשטיין, הבגידה בארץ הבחירה: האיום הסביבתי־חברתי, 2002, עמודים 38 - 39
| --- | --- |
בקרת זהויות :  NKC: ph195478
מנד

| --- | --- |
סמל מנדסמל מנד

 מדינה:  צרפת צרפת
 חבל:  אוקסיטניה (חבל מנהלי) אוקסיטניה
 מחוז:  לוזאר
 ראש העיר:  אלאן ברטראן
 תאריך ייסוד:  118 לפנה"ס
 שטח:  36.56 קמ"ר
 גובה:  732 מטרים
 אוכלוסייה:  ‏
  ‑ בעיר:  12,316 (1 בינואר 2021)
  ‑ במטרופולין:  16,455 (2011)
  ‑ צפיפות:  333 נפש לקמ"ר (2011)
 קואורדינטות:  44°31′10″N 3°30′05″E﻿ / ﻿44.5194°N 3.5014°E﻿ / 44.5194; 3.5014
 אזור זמן:  UTC +1
 
  מפת מיקום  מפה מפורטת   (למפת צרפת מוגדלת) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי מנד(למפת צרפת רגילה) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי מנד(למפת אוקסיטניה (חבל מנהלי) רגילה) מונפלייה נים קרקסון פרפיניאן בזייה טולוז אלבי טארב קאור אוש רודז פואה אוברן-רון-אלפ פ.א. קד.  אקיטן החדשה הים התיכון א. ספרדמנד(למפת אוקסיטניה (חבל מנהלי) מוגדלת) מונפלייה נים קרקסון פרפיניאן בזייה טולוז אלבי טארב קאור אוש רודז פואה אוברן-רון-אלפ פרובאנס-אלפ קוט ד'אזור  אקיטן החדשה הים התיכון א. ספרדמנד  (למפת מנד מוגדלת) מנד(למפת מנד רגילה) מנד  he tabBackground:;tabBorder:#aaa;defaultTab:0;
מנד (בצרפתית: Mende) היא קומונה במחוז לוזאר שבחבל אוקסיטניה שבדרום צרפת. בקומונה מתגוררים (נכון ל-2018) 12,227 תושבים. הקומונה היא המרכז העירוני היחיד במחוז לוזאר.
ההתיישבות במקום החלה במאה השנייה לפני הספירה, בשם העתיק Mimata, על שם ההר הסמוך.
העיר נמצאת על הדרך שבין מונפלייה לקלרמון-פראן וכן בין ליון-סנט אטיין-טולוז. בשל נופה ההררי, ובשל הטיפוס התלול אל מנחת המטוסים ארודרום דה מנד - ברנו (צר') המצוי מדרום אליה, משמשת העיירה, לעיתים תכופות יחסית, כנקודת סיום קטע במרוץ האופניים טור דה פראנס, בשנים 1995, 2005, 2010, 2018 ו-2022.
ערים תאומות

לעיר ברית ערים תאומות עם הערים:
איטליה וולטרה, איטליה (מ־1993)
גרמניה וונזידל, גרמניה (מ־1980)
מנגשה יוהנס

ראס מנגשה יוהנס, 1894
ראס מנגשה יוהנס (1868–1906) היה בנו המאומץ של יוהנס קיסר אתיופיה, הראס של תיגראי, וכטוען לתואר קיסר אתיופיה לעיתים קרובות השתמש בתואר נסיך.
הוא הוכרז כבנו ויורשו על ידי אביו יוהנס לאחר קרב מטמה (שבו הקיסר נפצע אנושות ומת). למרות ניסיון האצילים בהנהגת ראס אלולה לקדם את טענת ראס מנגשה יוהנס לכתר, לנוכח ההרס הרב שהמגננה מול האיטלקים ומול המהדייה המיטה על צפון אתיופיה הטיגראיני ולאחר שמחצית דוברי הטיגראינית - תושבי אריתריאה - נפלו תחת הכיבוש האיטלקי, הבצורת שהכתה בתקופה זו (קפו קאן) והמיטה אסון על בסיס התמיכה שלו ולאחר שרבים מקרוביו סירבו לקבלו כבנו של יוהנס מכיוון שהכירוהו זמן רב בתור אחיינו, לא הצליח ראס מנגשה לעמוד מול מתחרהו, הנגוס מנליק, שטען לכתר עוד בתקופת אביו והצליח להשיג את תמיכת רוב אצילי אתיופיה והוכתר כקיסר. תיגראי נכנסה לתוהו ובוהו ומרידות במנגשה.
ראס מנגשה סירב להכיר במנליק כקיסר וניסה מאוחר יותר ליצור ברית עם השכנים האיטלקיים (האיטלקים כבשו את אריתריאה מהאתיופים וכוננו את קולוניית אריתריאה בשנת 1890) בתקווה שהם יתמכו במרד כנגד הקיסר מנליק. עם זאת, לאחר שהבין שהאיטלקים החלו לחדור לתחום שליטתו והעוינות הקודמת עם יוהנס אביו, הבין ראס מנגשה כי המטרה הסופית שלהם הייתה לכבוש אתיופיה כולה והוא הכיר לבסוף במנליק כקיסר על מנת לשלב כוחות עמו בקרבות כנגד האיטלקים.
מנגשה היה נשוי לקפאי וולה, אחיינית של הקיסרית טאיטו בטול. הוא מרד שוב נגד מנליק כאשר נמנע ממנו לקבל את התואר "נגוס ציון" (הצאצאים שלו ייצאו מכילם עשרות שנים מאוחר יותר כאשר ראס מיכאל יקבל תואר זה על ידי בנו ליג' ייאסו). מנליק שם את ראס מנגשה במעצר בארמון המלכותי הישן שבאנקובר.
בנו הבכור והלגיטימי של יוהנס, ראס אראייה סלאסיה ילד את ראס גוגסה אראייה בנו דג'אזמאץ' היילה סלאסיה גוגסה שלט במזרח תיגראי מ-1930 ואילך והיתחתן עם ביתו של היילה סלאסי הנסיכה זנבוורק היילה סלאסיה ב-1936 לאחר מות אשתו דג'אמאץ' היילה סלאסיה בגד במדינתו והיצטרף לאיטליה הפאשיסטית נגד אתיופיה. כאשר נפוצה השמועה על בגידתו אנשי מקלה בזזו את הבית שלו. בתקופת הכיבוש האיטלקי הוא הועלה לדרגת ראס על ידי "מלך איטליה באתיופיה" אולם לאחר שחרור אתיופיה ב-1941 הוא הושם במעצר בית וקיבל יחס של בוגד, הוא מת זמן קצר לאחר ששוחרר מהמעצר על ידי שלטון הדרג ב-1974.
ראס מנגשה סיים את חיו במעצר בית בגלל מרידות חוזרות ונשנות במנליק השני. בנו של מנגשה, ראס סיום, היה בהתחלה שליט מערב תיגראי. אולם, בעקבות בגידת דודנו דג'אזמאץ' היילה סלאסיה, הוא נהפך לשליט כל תיגראי בשנת 1936. הוא פיקד וניהל קרבות נגד האיטלקים, אולם נכנע לבסוף לאיטלקים, וב-1937 הוא הוגלה יחד עם משפחתו לרומא. ביוני 1939 הוא הוחזר על ידי האיטלקים, שקיוו כי הוא יעזור להם להדוף את הצבא הבריטי, לאתיופיה. עם זאת, הוא צידד בבריטים וסייע להם לסיים את הכיבוש האיטלקי באתיופיה. ב-1941, לאחר תבוסת האיטלקים, הוכר ראס סיום כשליט הבלעדי של תיגראי. אף על פי כן, בשנים 1941–1947 הוא היה נתון במעין מעצר בית באדיס אבבה. מ-1947 עד מותו, באירועי ניסיון ההפיכה הכושל ב-1960, הוא שלט בתיגראי. בנו מנגשה סיום ירש את מקומו ושלט בתגראי עד עליית שלטון הדרג באתיופיה ב-1974. ראס מנגשה סיום הקים את הארגון האיחוד הדמוקרטי-אתיופי (EDU) כדי להילחם בשלטון הדרג וזוהי המפלגה הוותיקה ביותר באתיופיה. ראס מנגשה נישא לנסיכה אידה דסטה נכדתו של הקיסר היילה סלאסיה, והוא ראש הענף הטיגריני של השושלת הסולומונית.
הערות שוליים

↑  Seyum Mengesha (1887–1960), Dictionary of African Biography, Oxford University Press, 2011
| שליטי תיגראי |
| --- | --- | --- |
תיגראי
| שושלות | השושלת התיגראינית • שושלת אגמה |  |
| שליטים | מיכאל סהול • וולדה שמואל • וולדה גבריאל • גברה מסקל • כאפלה ייאסו • וולדה סלאסי • וולדה רפאל • סאבגדיס • וובה היילה מריאם • אראיה דימצו • בריוו פאולוס • קאסה מרצ'ה • אראיה סאלסי • ציון גברה קידן • מנגשה יוהנס • וולה בטול • מקונן וולדה • ציון מנגשה • גוגסה אראיה סלאסי • היילה סלאסי גוגסה • ציון מנגשה • מנגשה ציון |  |
ממלכות האימפריה האתיופית
| 0 | 1 | 2 |
| --- | --- | --- |
| הקודם: ציון קידן | ראס תיגראי  1889–1899 | הבא: וולה בטול |
| --- | --- |
בקרת זהויות :  NLI: 987007375466405171  VIAF: 4896151433043456420001   WorldCat (עם VIAF): 4896151433043456420001
מיס בני

| --- | --- |
אין תמונה חופשית
 לידה:  19 בפברואר 1999 (בת 25) דאלאס, ארצות הברית 
 מוקד פעילות:  ארצות הברית 
 תקופת הפעילות:  מ-2010
 סוגה:  סינת'פופ
 שפה מועדפת:  אנגלית 
 כלי נגינה:  קול
 פרופיל ב-IMDb
 
בן ג'יי פירס (באנגלית: Ben J. Pierce; נולד ב-19 בפברואר 1999) הידועה בשם הבמה שלה מיס בני (באנגלית: Miss Benny) היא יוטיוברית, זמרת-יוצרת ושחקנית אמריקאית.
ביוגרפיה

פירס נולדה ב-19 בפברואר 1999 בדאלאס שבטקסס. יש לה שלושה אחים גדולים שמסייעים לה בסרטונים שלה בהיבטים של הפקת וידאו, יצירת אביזרים ועיצוב שיער ואיפור.
קריירה

פירס התחילה את הקריירה שלו כיוטיוברית ב-2010, כשהייתה בן 11, אז היא התחילה להתיידד עם יוטיוברים אחרים כמו טרוי סיון וטיילר אוקלי. היא דנה לעיתים קרובות בנושאי מגדר וזהות. פירס עשתה הדרכות איפור ושיתפה פעולה עם אנשי תקשורת אחרים כולל טיילר אוקלי וג'יימס צ'ארלס. ערוץ היוטיוב שלה כולל גם מערכונים הומוריסטיים.
בשנת 2014 פירס פרסמה את השיר "Little Game". היא כתבה את המילים וביימה והפיקה את הווידאו-קליפ. השיר והווידאו מעבירים ביקורת על התאמת ילדים לתפקידים מגדריים מסורתיים.
בשנת 2016 לוהקה פירס לעונה השנייה של סדרת הרשת "Guidance" בתפקיד סמיילי.
פירס גם מפיקת מוזיקה תחת השם מיס בני. פירס הוציאה את הסינגל "Boys Will Be Boys" בשנת 2016. השיר עוסק בגבריות רעילה והטרונורמטיביות. הוא כולל צלילים מלודיים, שירה חלקה ומקצבי תופים.
בשנת 2017, פירס הוציאה את הסינגל "Never Apart"; לו היא גם ביימה את הקליפ. הסרטון זכה לשבחים מ-Project U שתיארו אותו כבעל אווירה של שנות ה-90.
בשנת 2018 היא הופיעה בתפקיד חוזר בסיטקום האמריקאי "צער גידול בנות - הדור הבא" של נטפליקס; בתפקיד קייסי, הדמות הראשונה בסדרה שמוצגת כהומוסקסואל מוצהר.
בשנת 2021 פירס שיחקה בסרט האימה "Dreamcatcher" לצד זקרי גורדון. באותה שנה ביצעה הופעות אורח בסדרות הטלוויזיה "באהבה, ויקטור" ו"סיפורי אימה אמריקאים".
בשנת 2022 דיבבה את דמותו של אנג'ל בסדרת האנימציה "קרייג של הנחל" ברשת Cartoon Network.
בשנת 2023 החלה מיס בני לככב בסדרה "גלאם" של נטפליקס, שעסקה בתחילה בחובב איפור לטיני ג'נדרקווירי. עם זאת, התוכנית התמודדה עם כישלונות ולא המשיכה בתהליכי הפיתוח שלה עד שנטפליקס החליטה להפיק ולשדר אותה. הסדרה עלתה ביוני 2023.
חיים אישים

מאז יוני 2018 פירס מתגוררת בלוס אנג'לס, קליפורניה. פירס מגדירה את עצמה כגיי, קוויר וג'נדרקוויר.
במאמר שהתפרסם ב-26 ביוני 2023 כתבה מיס בני מאמר למגזין טיים בו היא יצאה מהארון כאישה טרנסג'נדרית. השינוי התרחש במהלך תקופת הפיתוח של הסדרה "גלאם" בה מיס בני מככבת, והיא עברה את השינוי באופן פרטי והבינה שמשחק בתפקיד של גבר כבר לא מתיישר עם האני האמיתי שלה. מיס בני ניהלה שיחה עם יוצר התוכנית, ג'ורדון נרדינו, ושיתפה את התובנות שלה. הם החליטו לשלב את השינוי מהחיים האמיתיים שלה בסיפורה של הדמות בתוכנית. נטפליקס תמכה ברעיון, ומיס בני עבדה בצמוד עם ג'ורדון כדי להבטיח את האותנטיות של זהות הדמות. המאמר מדגיש שהטרנסיות של דמותה של מיס בני אינה המוקד המרכזי או טוויסט מפתיע בתוכנית. במקום זאת, הוא מתאר אדם קוויר צעיר החווה אהבה ראשונה, שברון לב, הצלחה בקריירה וכישלון תוך שהוא מגלה את זהותו. מיס בני מכירה בתנועה האנטי-טרנסית שצוברת תאוצה במרחב הפוליטי האמריקאי והביעה את הפחד הראשוני שלה מיציאה מהארון. עם זאת, היא מכירה בחשיבות ההצהרה שלה בתוכנית כדי לספק ייצוג ונראות לאנשים קווירים צעירים שעלולים להרגיש שונים.
דיסקוגרפיה > סינגלים

"Little Game" ‏(2014)
"Boys Will Be Boys" ‏(2016)
"Never Apart" ‏(2017)
"Rendezvous" ‏(2019)
"Every Boy" ‏(2019)
"That's My Man" ‏(2019)
"One Damn Good Mistake" ‏(2019)
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2012 | Hiding in Plain Sight | תלמיד |  |
| 2016 | Slash | ביל |  |
| 2018 | חיפוש | חבר של מרגו |  |
| 2021 | Dreamcatcher | סקוט |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2014 | AwesomenessTV | ליונל גריי | סדרת רשת; פרק: "Ultimate Sports Fan" |
| 2016 | היועצת (אנ') | סמיילי | סדרת רשת; 10 פרקים |
| 2016 - 2017 | Sanders Shorts | בן | סדרת רשת; 2 פרקים |
| 2018 | Reverie | אמט אלווד | פרק: "The Black Mandala" |
| 2018 | צער גידול בנות - הדור הבא | קייסי | 2 פרקים |
| 2019 | Doxxed | מקסוול | סדרת רשת; פרק: "A New Hope? Nah." |
| 2021 | באהבה, ויקטור | מיילו | פרק: "Gay Gay" |
| 2021 | סיפורי אימה אמריקאים | די | פרק: "Drive In" |
| 2022 | קרייג של הנחל | אנג'ל | דיבוב; פרק: "Creek Talent Extravaganaza" |
| 2023 | גלאם | מרקו | תפקיד ראשי; 10 פרקים |
הערות שוליים

1 2  Geiger, JJ (28 בנובמבר 2018). "Get Ready — Miss Benny Is Making Gay Glitter Pop Music About Kissing Boys". them. (באנגלית). נבדק ב-13 בינואר 2019. {{cite web}}:  (עזרה)
1 2 3  - YouTube helped these kids find a community, but growing up online wasn’t easy, polygon.com
↑  Ben J. Pierce Snapchat, Twitter, Tumbler, Wiki, Net Worth In 2019, Top Net Worths, ‏2019-01-08 (באנגלית)
↑  Ben J. Pierce releases new single "Boys Will Be Boys", CelebMix, ‏2016-12-10 (באנגלית)
↑  A Gay 'Fuller House' Writer Dishes on the Show's Queer Characters, www.advocate.com, ‏2018-12-18 (באנגלית)
1 2 3 4 5  Miss Benny Is 'Glamorous'—And Transgender, Time, ‏26 ביוני 2023 (באנגלית)
↑  Benny - Little Game (Official Video), נבדק ב-2019-09-14
↑  Benny - Boys Will Be Boys (Official Video), נבדק ב-2019-09-14
↑  Benny - Never Apart (Official Video), נבדק ב-2019-09-14
↑  Miss Benny - Rendezvous (Official Video), נבדק ב-2019-09-14
↑  Miss Benny - Every Boy (Official Video), נבדק ב-2019-09-14
↑  Miss Benny - That's My Man (Official Video), נבדק ב-2019-09-14
↑  Miss Benny - One Damn Good Mistake (Lyric Video), נבדק ב-2019-12-14
| --- | --- |
בקרת זהויות :  MusicBrainz: ca44c0d6-f159-40e3-ac91-e1a63a2dcc51
מט

המלך השחור במט.
ערך זה עוסק בעמדת ניצחון בשחמט. אם התכוונתם למשמעות אחרת, ראו .
מט הוא עמדה בשחמט שבה המלך נתון תחת איום (שח) ואי אפשר להציל אותו (בשום דרך: לא על ידי בריחה, לא על ידי הכאת הכלי התוקף וגם לא על ידי חציצה) במצב זה אין למנוע את הכאתו של המלך, ועל כן הצד הנתון במט מפסיד במשחק. מקור המילה הוא בפרסית "שאה מט" פירושו המלך מת או המלך חסר אונים.
שני תנאים הכרחיים לביצוע המט – איום על המלך ואין לו מהלכים חוקיים. אם המלך מאוים, אולם קיים מהלך חוקי, המצב נקרא שח. אם אין איום על המלך, אולם אין כלל מהלכים חוקיים (עם שום כלי) המצב נקרא פט והמשחק מסתיים בתיקו.
ברישום התנועות מסמנים מט ב#, X או פשוט כותבים "מט". יש הנוהגים לסמן זאת בעזרת ++, אולם אחרים מסמנים כך שח כפול.
דוגמאות של מט

שלוש הדוגמאות הללו הן מטים מיוחדים. מימין זהו "מט טיפשים" – משחק השחמט הקצר ביותר האפשרי (2 מסעים). באמצע זהו "מט חנק" – המלך השחור לא יכול לברוח כי הוא "חנוק" על ידי כליו שלו. משמאל זהו "מט לגל" – מלכודת בפתיחה שבה הלבן מקריב את מלכתו כדי להנחית מט.
מט עם מספר כלים > מט עם מלכה או עם צריח

מט כזה הוא קל מאוד. יש לדחוק את המלך לצד הלוח, ואז להנחית עליו את המט.
מט עם מלכה אפשר לכפות ב-9 מסעים, ועם צריח – ב-16 מסעים.
מט עם מספר כלים > מט שני צריחים (מט מדרגות)

מט כזה קל מאוד והמלך המותקף יכול להינצל ממט רק אם יש כלי שיכול לחצוץ. במט זה כל מסע צריח אחר מכה שח וכך שניהם דוחפים את המלך המותקף לעבר אחת משורות הבסיס. ניתן לעשות את המט גם עם מלכה וצריח או שתי מלכות לאחר הכתרה.
מט עם מספר כלים > מט עם שני כלים קלים

מט עם שני כלים קלים (רץ או פרש) הוא אפשרי, אלא שלעיתים אי אפשר לכפות אותו.
מט עם מספר כלים > מט עם שני כלים קלים > מט עם שני רצים

מט כזה אפשרי (כל עוד הרצים לא על אותו צבע-מצב שיכול לקרות רק כתוצאה מהכתרה) אפשר לכפות אותו, אם מובילים את המלך לפינה.
מט עם מספר כלים > מט עם שני כלים קלים > מט עם פרש ורץ

מט כזה אפשרי בצד הלוח, אולם כדי לכפות אותו, חייבים שהמלך יהיה בפינה שצבעה כצבע הרץ. אפשר להכריח את המלך להגיע לפינה, אולם לא כצבע הרץ, ואז יש ל"הוביל" אותו לפינה השנייה של הלוח (זה קשה ביותר, ופעמים רבות המשחק מסתיים בתיקו, בגלל החוק שקובע שאם התבצעו 50 מסעים הפיכים המשחק מסתיים בתיקו).
מט עם מספר כלים > מט עם שני כלים קלים > מט עם שני פרשים

מט כזה אפשרי, אבל אי אפשר לכפות אותו. הצד בעל היתרון יכול לנצח רק אם יש לצד השני עוד כלי (למשל, רגלי) שימנע פט, או אם השחקן השני משחק באופן שמאפשר מט עם שני פרשים.
מט עם מספר כלים > מט עם רגלי

פרק זה לוקה בחסר. אנא תרמו לוויקיפדיה ו.
מט עם רגלי שאינו מוכתר אינו אפשרי, אלא אם כן לצד השני יש כלי שחוסם את המפלט של המלך במקרה שהרגלי מאיים על המלך ומוגן על ידי כלי אחר והרגלי שמאיים על המלך לא מאוים על ידי אף כלי.
היסטוריה

הפסד לאחר הכאת המלך הוא חוק בסיסי מאז המצאת השחמט. לאחר מכן הוכנסו החוקים שצריך להזהיר מפני התראת שח, ושאסור להיכנס למצב שבו המלך מאוים. לבסוף החליטו באופן סופי, שרק הגעה למצב של מט ממש תיחשב לניצחון.
ראו גם

הכרעות בשחמט
| שחמט |
| --- | --- | --- |
| שלבי המשחק | פתיחה • מציעה • סיום |  |
| כלי המשחק | מלך • מלכה • צריח • רץ • פרש • רגלי |  |
| חוקי המשחק | שח • הצרחה • הכתרה • הכאה דרך הילוכו • מט • פט • תיקו |  |
| אסכולות שחמט | האסכולה הרומנטית בשחמט • האסכולה המודרנית • האסכולה ההיפרמודרנית |  |
| תת-תחומים משיקים | שחמט בהתכתבות • חידת שחמט • בעיית שחמט • וריאציות של משחק השחמט • תוכנת שחמט • בליץ |  |
| שונות | פיד"ה • האיגוד הישראלי לשחמט • שחמט בישראל • שעון שחמט |  |
ראו גם פורטל שחמט • קטגוריית שחמט
מעיינה זץ

| --- | --- |

מעיינה זץ
 לידה:  16 ביולי 1947 (בת 77) תל-אביב, פלשתינה (א"י) 
 ענף מדעי:  ביולוגיה, גנטיקה
 מקום מגורים:  סאו פאולו 
 מקום לימודים:  המכון למדעי החיים, אוניברסיטת סאו פאולו (1974)  אוניברסיטת קליפורניה (1977)  אוניברסיטת קליפורניה בלוס אנג'לס 
 מנחה לדוקטורט:  Oswaldo Frota-Pessoa, Michael Kaback 
 מוסדות:  אוניברסיטת סאו פאולו 
 פרסים והוקרה:  הצלב הגדול של המסדר הלאומי להצטיינות במדעים (ברזיל) (1 באוגוסט 2000)  פרס מקסיקו למדע וטכנולוגיה (2008)  פרס לוריאל-אונסק״ו לנשים במדע (2001)  פרס ברתה לוץ (2008)  TWAS Prize for Medical Sciences (2003) 
 תרומות עיקריות
 מחקרים בתחום הגנטיקה, גילוי גנים מחוללי מחלות
 
מעיינה זץ (בפורטוגזית: Mayana Zatz; נולדה ב-16 ביולי 1947 בתל אביב) היא ביולוגית מולקולרית וגנטיקאית ברזילאית יהודייה. היא פרופסור מן המניין באוניברסיטת סאו פאולו, ומשמשת כדקאן למחקר באותו מוסד.
הישגיה של פרופסור זץ זיכו אותה בהכרה בינלאומית ובפרסים רבים, בהם פרס לוריאל-אונסק"ו לנשים במדע בשנת 2001. היא נחשבת לחלוצה בתחומה – חקר מחלות גנטיות ניווניות נוירו-שריריות.
קורות חיים

מעיינה זץ נולדה בישראל ב-1947 להורים יוצאי פולין ורומניה. בהיותה בת שנה ירדה עם משפחתה לצרפת, שם התגוררה עד גיל 7. ב-1955 היגרה עם משפחתה לסאו פאולו, ברזיל. ב-1968 היא סיימה תואר ראשון בביולוגיה באוניברסיטת סאו פאולו (USP). זץ החלה להתעניין בחקר ניוון שרירים עוד בהיותה סטודנטית, כשליוותה חולה ממשפחה בה שכיחות גבוהה למחלה זו.
ב-1969 החלה לעבוד בייעוץ גנטי עבור משפחות הנושאות גנים של מחלות נוירו-שריריות, במטרה להעריך את הסיכון שלהן להוליד צאצאים הנושאים את הגן וליידען על כך.
ב-1970 השלימה לימודי מסטר ב-USP ונושא התזה היה "מחלות ניווניות פרוגרסיביות" (בפורטוגזית: "distrofias musculares progressivas") וב-1974 סיימה עבודת דוקטורט, בה הרחיבה את נושא עבודת המסטר, גם כן ב-USP. ב-1977 השלימה פוסט-דוקטורט בגנטיקה רפואית באוניברסיטת קליפורניה בלוס אנג'לס (UCLA).
12 שנים לאחר שהחלה לייעץ למשפחות היא חידשה את הקשר עמן, וגילתה שרוב המשפחות שבסיכון גבוה נמנעו מהולדת ילדים. מאידך, נדהמה זץ להוודע לאופן בו ננטשו ילדים שנולדו עם המחלה. התפתחותם המנטלית של ילדים אלה הייתה נורמלית באופן כללי, אך הם לא זכו לסעד רפואי, לא ביקרו בבתי ספר ואף לא עברו טיפולים פיזיותרפיים.
ב-1981, ייסדה זץ יחד עם צוותה את העמותה הברזילאית לניוון שרירים ("Associação Brasileira de Distrofia Muscular" – ABDIM). העמותה שכנה ב-7 שנותיה הראשונות במתחם המכון למדעי החיים של אוניברסיטת סאו פאולו. לאחר מכן עבר מטה העמותה למשכן קבע. ABDIM הוא המוסד הראשון באמריקה הלטינית המסייע לנשאי גנים מחוללי מחלות ניוון שרירים. מטופלים בעמותה כל שבוע כמאה ילדים ובני נוער המשובצים בקבוצות יומיות של 20 מטופלים. בנוסף מקבלת העמותה לטיפול חד-פעמי עד כ-300 חולים נוספים בחודש. מאז היווסדה, סייעה העמותה ליותר מאלף ילדים, רובם מעוטי יכולת. בתחילה, ממוינים נשאים ואלה שמאובחנים כחולים מופנים לטיפול בעמותה, לכל חייהם. ABDIM מציעה טיפולים פיזיתרפיים, הידרותרפיים, פעילויות פנאי, גירוי יצירתיות וחשיבה, נוסף על טיפולים פסיכולוגיים קבוצתיים ותמיכה פרטנית עבור החולים וקרוביהם.
עד היום, סייעה זץ לקרוב ל-16,000 בני אדם ממשפחות נשאיות של גנים מחוללי מחלות (בעיקר מחלות נוירו-שריריות), המספר הגבוה בעולם של מקרים מתועדים.
ב-1995, איתרה פרופ' זץ, יחד עם פרופ' מָריה ריטָה פָסוֹס בוּאֶנוֹ ותלמידת הדוקטורט אלוֹאִיזָה דֶה סאָה מורֶירָה, גנים מחוללי מחלות ניוון שרירים בזרועות וברגליים, והיו לראשונות בעולם שעשו כן. הן גם מיפו את הגן האחראי לתסמונת קנובלוך (אנ'), הגורם לסוג מסוים של עוורון פרוגרסיבי.
זץ לקחה חלק בפרויקט גנום האדם הבינלאומי, שהושלם ב-2006, ובמעבדה שבראשותה, במרכז לגנום האנושי של אוניברסיטת סאו פאולו, מתבצעים גם ניסויים בתאי גזע עובריים היכולים לאפשר בעתיד לרפא מחלות ניוון שרירים.
זץ חברה באקדמיה למדעים של מדינת סאו פאולו ובאקדמיה הברזילאית למדעים. על פי המכון למידע מדעי, עבודותיה צוטטו 1,500 פעמים ב-102 פרסומים בין השנים 1977–1997. היא פרסמה 173 כתבים וקרוב ל-150 מאמרים במגזינים בינלאומיים, דוגמת "Nature Genetics" ו-"Human Molecular Genetics". נכון ליולי 2007, היא פרסמה 280 מחקרים.
זץ נשואה למהנדס איוו זץ ואם לבן ובת.
הערות שוליים

↑  Anat Falbel and Nachman Falbel, Mayana Zatz, Jewish Women's Archive (באנגלית)
| --- | --- |
בקרת זהויות :  NLI: 987007328152105171  GND: 1076367186  LCCN: n2015189397  ORCID: 0000-0003-3970-8025  ResearcherID: M-5338-2015  VIAF: 196144782719223637010   WorldCat (עם VIAF): 196144782719223637010
מלך עכברוש (פולקלור)

מלך חולדה במוזיאון המדע מאוריטאנום באלטנבורג, גרמניה
מלך עכברוש הוא תופעה אשר נטען שמתרחשת כאשר זנבותיהן של מספר חולדות נשזרים זה בזה, ונדבקים יחד על ידי דם, לכלוך, קרח, צואה, או שהזנבות נקשרים זה לזה מעצמם. החולדות גדלות, לכאורה, כשהן מאוחדות בזנבותיהן. מספר החולדות המאוחדות יכול להשתנות, אך נדיר למצוא מלך עכברוש המורכב ממספר רב של חולדות. התופעה מיוחסת בעיקר לגרמניה, שם דווחו רוב המקרים.
מקור השם

המונח הגרמני Rattenkönig תורגם לאנגלית כ-rat king, ולצרפתית כ-roi de rats. במקור לא כוון השם להגדרת חולדות אמיתיות אלא לאנשים החיים על חשבונם של אחרים. בספר Historia animalium ציין קונרד גסנר ש"יש אשר יאמרו שהחולדות הזקנות מקבלות את מזונן מהחולדות הצעירות, תופעה אשר נקראת מלך עכברוש", ומרטין לותר ציין "ולבסוף, ישנו האפיפיור, מלך העכברושים הנמצא בפסגה". מאוחר יותר, שונה האפיון למלך היושב על כיסא מלוכה העשוי מזנבות קשורים.
חוקרי ימי הביניים סברו שאנשים רבים התרשמו שמלך עכברוש הוא למעשה יצור אחד עם גופים רבים, וה"מלך" רומז למעשה על גודל היצור. אגדות אף הציעו ש"העכברוש המלך" יושב על זנבותיהם של "מלך עכברוש", מכוון את תנועת בעלי החיים בעודם מנסים לנווט עם זנבותיהם הקשורים [דרוש מקור]
תאוריה חלופית טוענת כי מקור השם בצרפתית rouet de rats (או גליל מסתובב של חולדות, הזנבות הקשורים בין חישורי הגלגל), והמונח תורגם במשך הזמן ל-roi de rats.
היסטוריה

הדיווחים המוקדמים על מלך עכברוש מתועדים בשנת 1564. מלך עכברוש נחשב מבחינה היסטוריונית כאות שלילי, לרוב כיוון שחולדות נתפסו כמבשרות מחלות כדוגמת דבר.
התופעה הצטמצמה כשחולדת החוף (Rattus norvegicus) תפסה את מקומה של החולדה המצויה (R. rattus) במאה ה-18. בעידן המודרני לא היו התצפיות סדירות, במאה ה-21 נצפתה התופעה בחווה אסטונית באזור וורומאה ב-16 בינואר 2005.
דגימות של מה שמתיימר להיות מלך עכברוש נשמרות במספר מוזיאונים. במוזיאון המדע מאוריטאנום באלטנבורג שבגרמניה משומרת הדגימה הגדולה ביותר של "מלך עכברוש", אשר התגלתה באח של בעל טחנת קמח בבוכהיים בשנת 1828. הדגימה מורכבת מ-32 חולדות. מלך עכברוש משומרים באלכוהול מוצגים במוזיאונים בהאמבורג, המלין, גטינגן ושטוטגרט. במוזיאון הזואולוגי של אוניברסיטת טרטו באסטוניה, ישנה דגימה נוספת. מלך עכברוש נוסף התגלה בשנת 1930 בניו זילנד, ומוצג במוזיאון אוטגו בדנידין. הוא מורכב מחולדות שחורות צעירות, אשר זנבותיהן מפותלים בשערות סוס. באופן יחסי, מספר מצומצם של מלכי עכברוש התגלו, ומספר הדיווחים נע בין 35 ל-50.
רוב דגימות המלך עכברוש מורכבות מחולדות שחורות. עם הזמן נתגלו דגימות נוספות המורכבות מסוגים נוספים של חולדות, וביוני 2013 התגלה ברג'יינה, ססקצ'ואן "מלך סנאי", אשר הורכב משישה סנאים חיים. הם הופרדו זה מזה בעזרת וטרינרים.
המלך עכברוש אשר התגלה בשנת 1963 על ידי החקלאי פ. ואן ניג'נאטן ברוכפן הולנד, מורכב משבע חולדות. צילום רנטגן שנעשה חולדות הראה שנוצרה רקמה מיובלת סביב השברים בזנבותיהם, דבר שהוכיח שהם שרדו למשך זמן מה במצבם הנוכחי.